Diari Oficial de la Generalitat Valenciana


Sumari del DOGV 4366, del 28-10-2002 (2002/11935)

Concurs públic per a la concessió de beques d'especialització professional superior en àrees prioritàries per a la indústria de la Comunitat Valenciana.
--------------------------------------------------------------------------------------------------------------------------------------------------------

### Dades del document

Número de DOGV
:   4366

Data del DOGV
:   28-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11128


Data del document
:   01-10-2002

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Concurs

Descriptors 

:   * personal sanitari
    * professió de l'urbanisme
    * suport econòmic
    * veterinari
    * ajuda pública
    * enginyer
    * assignació per estudis
    * farmacèutic
    * ciències biològiques
    * professió paramèdica
    * metge

Concurs públic per a la concessió de beques d'especialització professional superior en àrees prioritàries per a la indústria de la Comunitat Valenciana. [2002/Q11103]
  
Amb la finalitat de contribuir a l'especialització professional de jóvens titulats en àrees prioritàries per a la indústria de la Comunitat Valenciana, l'Impiva, Institut de la Petita i Mitjana Indústria de la Generalitat Valenciana, d'acord amb la Resolució del conseller d'Indústria, Comerç i Energia i president de l'Impiva, de 2 de setembre de 2002, convoca concurs públic per a la concessió de 110 beques d'especialització professional superior, cofinançades pel FSE i dirigides a jóvens postgraduats, amb estudis mitjans o superiors, per a desenvolupar programes formatius pràctics i específics.
  
S'oferixen dos tipus de beques:
  
- Beques en àrees científiques i tecnològiques.
  
- Beques en àrees de gestió i disseny.
  
Les bases de les beques s'adjunten com a annexos del present anunci. L'adjudicació de les presents beques queda condicionada a l'efectiva dotació pressupostària per a esta finalitat.
  
Els impresos de sol·licitud, així com tota la informació addicional sobre este concurs, es troben a la disposició de qualsevol persona interessada a les seus de l'Impiva:
  
València: plaça de l'Ajuntament, 6; 46859 València; telèfon 249 400 989; fax 332 937 801;
  
Alacant: avinguda dels Esportistes Germans Torres, s/n; 03877 l'Albufereta de Sant Joan; telèfon 182 877 502; fax 644 636 445:
  
Castelló: avinguda del Mar, s/n (cantonada c/ Gínjols); 12445 Castelló de la Plana; telèfon 683 780 237; fax 508 902 582.
  
E-mail: kcwy@yixzde.v032.mor.dc
  
Internet: www.impiva.es/becas2002
  
Els candidats hauran de presentar l'imprés de sol·licitud i la documentació complementària, de conformitat amb el model, a les seus de l'Impiva, des de la data de publicació de la present convocatòria en el Diari Oficial de la Generalitat Valenciana, fins al 21 de novembre de 2002 a les 14.00 hores.
  
València, 1 d'octubre de 2002.- El director general: Rafael Olcina Reig.
  
ANNEX I
  
Bases de les beques d'especialització professional superior 2003 en àrees científiques i tecnològiques
  
Primera. Objectiu
  
Les presents beques tenen com a finalitat principal la formació i l'especialització professional de jóvens titulats en àrees prioritàries per a la indústria de la Comunitat Valenciana, mitjançant el desenvolupament de programes formatius pràctics i específics en centres de I+D+I.
  
La iniciativa està cofinançada pel Fons Social Europeu.
  
Segona. Beneficiaris
  
Requisits:
  
a) Estar en possessió d'una titulació universitària de les incloses en l'annex 1 de les presents bases.
  
b) No haver transcorregut més de quatre anys des de la data d'acabament dels estudis universitaris.
  
c) Ser ciutadans de la Unió Europea residents a la Comunitat Valenciana.
  
d) No haver sigut beneficiaris amb anterioritat d'una beca d'especialització professional de l'Impiva.
  
e) Estar disponible per a incorporar-se a la destinació en el període que s'establisca en cada beca.
  
Els esmentats requisits hauran de complir-se a l'acabament del termini de presentació de sol·licituds.
  
Tercera. Característiques
  
3.1 Durada.
  
La durada del programa formatiu podrà ser d'un màxim de 1.500 hores que es desenvoluparan durant un període de 10 mesos consecutius a partir de la data en què el becari s'incorpore a la seua destinació.
  
3.2 Dotació i pagament.
  
Cada beca estarà dotada fins amb 7.814 euros, amb aplicació de les corresponents retencions d'acord amb la normativa vigent, més un import addicional, si és procedent, de fins a 1.203 euros quan la distància entre el centre de formació i el lloc d'empadronament en presentar la sol·licitud siga igual o superior a 45 quilòmetres..
  
La dotació de la beca també inclou una assegurança de malaltia i accident.
  
El pagament de la beca s'abonarà directament al becari. L'import es farà efectiu per parts..
  
3.2.1 Un primer pagament, que serà del 50% de l'import total de la beca, es tramitarà després de la incorporació del becari a la seua destinació i després de l'acceptació prèvia, per escrit, de la beca.
  
3.2.2 Un segon pagament, que serà del 35% de l'import total de la beca, després que l'Impiva aprove l'informe d'avaluació intermèdia.
  
3.2.3 Un tercer i últim pagament (el 15% restant) es realitzarà una vegada finalitzada la beca i després que l'Impiva aprove l'informe final d'avaluació del becari.
  
Tots els pagaments a becaris es realitzaran a càrrec del pressupost de l'any 2003.
  
3.3 Programa formatiu.
  
La selecció dels programes formatius la realitzarà l'Impiva d'acord amb criteris d'interés per a la política industrial valenciana pel que fa a necessitats de transferència de coneixements al sector productiu.
  
Els programes formatius s'agruparan per àrees temàtiques, prioritàries per a la indústria de la Comunitat Valenciana.
  
Cada programa formatiu tindrà definits uns continguts temàtics, les activitats que portarà a cap l'alumne i el centre de I+D+I on s'hi desenvoluparà. Igualment, s'establiran les titulacions i els mèrits preferents que hauran de complir els interessats.
  
Per al correcte compliment dels fins previstos, en cada centre de destinació es designaran un tutor i un coordinador dels programes formatius, que seran els interlocutors davant l'Impiva per a informar del desenvolupament de les actuacions que es porten a cap i de qualsevol incidència que es produïsca.
  
Quarta. Termini i formalització de sol·licituds
  
4.1 Les sol·licituds podran presentar-se en el registre d'entrada de l'Impiva, Institut de la Petita i Mitjana Indústria de la Generalitat Valenciana (plaça de l'Ajuntament, número 6; 46500 València; tel.: 442 120 329; fax: 903 465 550), així com en les delegacions d'Alacant (c/ Esportistes Germans Torres, s/n; 03038 l'Albufereta, Alacant; tel.: 052 974 734; fax: 433 488 426) i de Castelló (avinguda del Mar, s/n ?cantonada c/ Gínjols, 12120 Castelló; tel.: 550 427 221; fax: 847 951 075), o en les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
4.2 Cada aspirant podrà sol·licitar un màxim de tres beques per convocatòria.
  
4.3 Les sol·licituds es formalitzaran amb l'aplicació informàtica corresponent preparada per l'Impiva o, si de cas hi manca, amb l'imprés normalitzat que facilitarà igualment l'Impiva.
  
4.3.1 Cada aspirant haurà de presentar:
  
- Imprés de sol·licitud.
  
- Fotocòpia del document nacional d'identitat.
  
- Acreditació d'empadronament a la Comunitat Valenciana.
  
- Fotocòpia de l'expedient acadèmic en el qual s'incloguen les qualificacions obtingudes, la data d'obtenció d'estes, el nombre de convocatòries, i també la fotocòpia del títol o el resguard de la seua sol·licitud.
  
De la dita documentació, es presentaran tantes còpies com beques se sol·liciten més una.
  
4.3.2 L'acreditació de la resta de mèrits assenyalats en la sol·licitud (formació complementària, experiència professional i tècniques relacionades) podrà sol·licitar-la l'Impiva a través dels òrgans responsables de l'avaluació.
  
Per als candidats finalment seleccionats, l'esmentada documentació haurà de tenir-la l'Impiva en el moment de l'acceptació i la incorporació a la destinació. La falta d'acreditació a través del corresponent diploma o certificat de qualsevol mèrit ressenyat en la sol·licitud podrà comportar la pèrdua de la condició de becari.
  
4.4 El termini de presentació de sol·licituds, així com les característiques dels programes formatius, els establirà i els farà públics l'Impiva. Seran excloses del procés d'avaluació les sol·licituds presentades fora del termini fixat, aquelles els candidats de les quals no reunisquen els requisits assenyalats en l'apartat 2 de les presents bases i les que no continguen tota la documentació sol·licitada a l'acabament del termini de presentació de sol·licituds.
  
Cinquena. Selecció de candidats
  
5.1 Criteris i barems.
  
L'avaluació de les sol·licituds es farà tenint en compte:
  
a) Titulació i expedient acadèmic del sol·licitant. Podrà comportar fins un percentatge del 25% de la puntuació total.
  
b) Adequació de la formació i l'experiència del sol·licitant amb el perfil proposat per a cada beca. Constarà de les següents parts:
  
- Titulació:
  
· Titulació preferent.
  
· Especialitat preferent i altres titulacions pròximes.
  
- Cursos i experiència laboral.
  
· Cursos d'especialització professional relacionats: específics de llarga durada; específics de curta durada.
  
· Experiència professional: pràctica de llarga durada; pràctica de curta durada.
  
- Tècniques relacionades: crèdits, pràctiques, informàtica, idiomes, altres beques, etcètera.
  
- Entrevista i proves tècniques sobre coneixements específics i altres aspectes del currículum.
  
Podrà comportar fins un percentatge del 50% de la puntuació total.
  
c) Valoració global del perfil dels candidats. El Tribunal de Qualificació analitzarà les valoracions a) i b) realitzades dels sol·licitants de beca i determinarà l'ordenació final dels possibles candidats, d'acord amb la seua idoneïtat per a adquirir coneixements que possibiliten la seua transferència posterior al mercat productiu. Es podrà convocar els candidats per a entrevistar-los, rebre informació suplementària o concretar els termes de les beques. Podrà comportar fins un percentatge del 25% de la puntuació total màxima.
  
5.2 Comissions d'avaluació.
  
5.2.1 Comissió d'Avaluació de l'Impiva: tindrà com a finalitat supervisar el desenvolupament de la campanya de beques, revisar les sol·licituds per determinar-ne la idoneïtat o desestimar-les, realitzar-ne la primera valoració, traslladar-les als centres de destinació per al seu estudi, supervisar els treballs d'estos i realitzar una proposta final de candidats que es presentarà davant el tribunal. Estarà composta per les persones següents:
  
- El director general de l'Impiva.
  
- La directora tecnicoadministrativa de l'Impiva.
  
- El cap de l'Àrea de Serveis Avançats de l'Impiva.
  
- El cap del Departament de Centres de Serveis a Empreses de l'Impiva.
  
Un tècnic de l'Àrea de Serveis Avançats de l'Impiva actuarà com a secretari de la Comissió d'Avaluació, amb veu però sense vot.
  
La Comissió d'Avaluació, davant la falta de candidats adequats, podrà proposar al tribunal, com a candidats, sol·licitants d'altres beques, sempre que hi hagen presentat sol·licitud dins de la mateixa convocatòria i que reunisquen els requisits del perfil vacant, els quals podran acceptar o renunciar a la beca proposada.
  
5.2.2 Comissions d'avaluació en cada centre de destinació: estudiaran totes les sol·licituds presentades, realitzaran una baremació dels mèrits dels sol·licitants d'acord amb el perfil establit en l'oferta pública de programes formatius, realitzaran entrevistes als sol·licitants amb major puntuació i sol·licitaran l'acreditació dels mèrits indicats. Presentaran una acta a l'Impiva per programa formatiu, on s'indicaran els possibles candidats i s'assenyalaran totes les incidències que s'hagen produït en els seus treballs d'avaluació.
  
Estarà composta pels responsables designats per cada centre de destinació.
  
5.3 Tribunal de Qualificació.
  
El Tribunal de Qualificació té com a competències aprovar la correcta aplicació dels barems i criteris d'avaluació, supervisar el procés de selecció i proposar els candidats, tot establint el procediment per a l'accés a beca dels suplents, si fóra necessari. Per a això, disposarà d'un termini màxim de tres mesos des de la data d'acabament de presentació de sol·licituds.
  
Estarà presidit pel director general d'Indústria i vicepresident de l'Impiva, o persona en qui hi delegue, i estarà compost per les següents persones:
  
- Un representant de centre de formació empresarial amb seu a la Comunitat Valenciana.
  
- Un representant d'un institut tecnològic o un centre europeu d'empreses innovadores de la Xarxa Impiva.
  
- El director general de l'Impiva.
  
- La directora tecnicoadministrativa de l'Impiva.
  
- El cap de l'Àrea de Serveis Avançats de l'Impiva.
  
- El cap del Departament de Centres de Serveis a Empreses de l'Impiva.
  
Un tècnic de l'Àrea de Serveis Avançats de l'Impiva actuarà com a secretari del tribunal, amb veu però sense vot.
  
Sisena. Resolució de les beques
  
L'adjudicació de les beques es realitzarà per resolució del conseller d'Indústria, Comerç i Energia i president de l'Impiva. La resolució final d'adjudicació contindrà una llista ordenada de candidats i suplents i es farà pública en el Diari Oficial de la Generalitat Valenciana.
  
L'Impiva podrà declarar desertes totalment o parcialment les beques convocades.
  
Contra la present resolució, que posa fi a la via administrativa, es podrà interposar, potestativament, recurs de reposició davant l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que s'ha previst en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé recurs contenciós administratiu davant el jutjat contenciós administratiu competent, en el termini de dos mesos comptats des de l'endemà de la seua publicació, de conformitat amb el que s'ha establit en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
Setena. Obligacions dels beneficiaris
  
7.1 Acceptació.
  
L'acceptació de la beca es farà mitjançant un document firmat pel becari pel qual es compromet a complir les condicions de les presents bases.
  
La condició de becari implica la renúncia implícita a la condició de suplent en qualsevol altra beca de la mateixa convocatòria.
  
7.2 Dedicació.
  
Els beneficiaris d'una beca es comprometen a dedicar-se de manera exclusiva a les activitats pròpies de la beca, i a acatar les normes de funcionament del centre o l'entitat de destinació.
  
La falta d'assistència al centre o entitat de destinació sempre que, segons el criteri del coordinador del programa en el dit centre, no estiga degudament justificada o prèviament autoritzada comportarà la suspensió de l'ajuda per part de l'Impiva.
  
El becari haurà de participar en qualsevol activitat formativa que establisca l'Impiva, si això es considera pertinent per al tema o la destinació de la beca.
  
7.3 Incorporació.
  
La incorporació dels becaris es produirà en un termini màxim de 10 dies des de la notificació de la resolució d'adjudicació corresponent.
  
7.4 Incompatibilitats.
  
El gaudi d'una de les presents beques és incompatible amb la percepció de la prestació per desocupació, amb qualsevol altre tipus de beca o ajuda, així com amb el desenvolupament d'una activitat laboral regular. Durant el període de desenvolupament del programa formatiu no podrà accedir-se a unes altres ajudes del Fons Social Europeu.
  
7.5 Informes i avaluació intermèdia.
  
- El becari presentarà davant el seu tutor i coordinador:
  
· Un informe sobre el desenvolupament del programa formatiu, que es realitzarà en arribar al 50% del seu desenvolupament.
  
· Una memòria final en la qual haurà de detallar les activitats i els treballs previstos i realitzats durant el període formatiu i establirà una valoració respecte del programa de formació i el seu desenvolupament.
  
- El coordinador i el tutor dels programes formatius presentaran a l'Impiva:
  
· Un informe d'avaluació intermèdia una vegada haja transcorregut el 50% del programa formatiu, on es realitze un seguiment cientificotècnic del programa que es porta a cap. En l'informe s'indicaran els objectius previstos fins a l'acabament del programa formatiu i d'esta manera se'n proposarà la continuïtat, llevat que s'hi hagen aconseguit ja o que, per qualsevol altra circumstància, s'hi considere finalitzat. En este últim cas, es considerarà que la beca ha finalitzat i que ja ha sigut liquidada econòmicament la beca, sempre que l'Impiva haguera fet efectiu el pagament del 50% de l'import total en el moment de la incorporació.
  
· Un informe final d'aprofitament del becari i una avaluació del desenvolupament del programa formatiu.
  
7.6 Publicacions i projectes.
  
El becari haurà de fer-ne constar la seua condició en qualsevol publicació o projecte realitzat durant el seu període de beca i com a conseqüència d'esta, fent menció explícita de l'ajuda rebuda per l'Impiva i el Fons Social Europeu.
  
7.7 Notificacions.
  
El becari notificarà a l'Impiva la seua incorporació a la destinació i qualsevol canvi o incidència que afecte el normal desenvolupament del període formatiu.
  
Huitena. Incompliment i incidències
  
8.1 Davant l'incompliment dels terminis establits en les presents bases, l'Impiva podrà suspendre l'ajuda en qualsevol moment, i reclamar per la via pertinent la quantitat avançada, si n'hi haguera.
  
8.2 En cas de renúncia a la beca, el becari haurà de notificar-ho per escrit a l'Impiva, amb deu dies d'antelació, exposant detalladament les raons de la seua renúncia i presentant un informe relatiu al període del programa formatiu desenvolupat, si és el cas. L'Impiva determinarà, d'acord amb la part del programa formatiu que s'ha desenvolupat, si pertoquen reintegraments parcials o totals, o abonaments de les ajudes previstes.
  
Els abandonaments que es produïsquen abans que transcórrega el 10% de la durada del programa formatiu implicaran el reintegrament de la totalitat de les ajudes percebudes per part del becari.
  
L'Impiva establirà la substitució per suplents, de conformitat amb la llista ordenada establida a l'efecte, en abandonaments que s'hagen produït abans de transcórrer el 40% del programa formatiu.
  
8.3 La concessió de la beca no derivarà per a l'Impiva cap obligació de caràcter laboral, en mancar d'eixa condició la relació que s'establix, i quedaran cobertes les contingències de malaltia i accident per una assegurança concertada a l'efecte.
  
8.4 El director general de l'Impiva resoldrà tots els dubtes i les incidències que puguen sorgir en el desenvolupament de la present convocatòria i tot el que, fent-hi referència, no s'haja previst en les presents bases.
  
TITULACIONS
  
Codi Títol
  
8100 Diplomatura en Infermeria
  
8118 Diplomatura en Fisioteràpia
  
8124 Diplomatura en Logopèdia
  
8146 Diplomatura en Òptica i Optometria
  
8150 Diplomatura en Podologia
  
8155 Diplomatura en Teràpia Ocupacional
  
8184 Diplomatura en Nutrició Humana i Dietètica
  
8234 Diplomatura en Estadística
  
8540 Arquitectura Tècnica
  
8562 Enginyeria Tècnica Agrícola esp. Explotacions Agropecuàries
  
8563 Enginyeria Tècnica Agrícola esp. Indústries Agràries i Alimentàries
  
8564 Enginyeria Tècnica Agrícola esp. en Mecanització i Construccions Rurals
  
8565 Enginyeria Tècnica Agrícola esp. Hortofrutícola i Jardineria
  
8571 Enginyeria Tècnica Forestal esp. Explotacions Forestals
  
8600 Enginyeria Tècnica Topografía
  
8611 Enginyeria Tècnica d'Obres Públiques esp. Construccions Civils
  
8612 Enginyeria Tècnica d'Obres Públiques esp. Hidrologia
  
8613 Enginyeria Tècnica d'Obres Públiques esp. Transports i Serveis Urbans
  
8631 Enginyeria Tècnica de Telecomunicació esp. Sistemes Telecomunicació
  
8632 Enginyeria Tècnica de Telecomunicació esp. Sistemes Electrònics
  
8633 Enginyeria Tècnica Telecomunicació esp. So i Imatge
  
8634 Enginyeria Tècnica Telecomunicació esp. Telemàtica
  
8644 Enginyeria Tècnica en Informàtica de Gestió
  
8650 Enginyeria Tècnica en Informàtica de Sistemes
  
8709 Enginyeria Tècnica en Disseny Industrial
  
8710 Enginyeria Tècnica Industrial esp. en Electricitat
  
8712 Enginyeria Tècnica Industrial esp. Electrònica Industrial
  
8720 Enginyeria Tècnica Industrial esp. Mecànica
  
8730 Enginyeria Tècnica Industrial esp. Tèxtil
  
8740 Enginyeria Tècnica Industrial esp. Química Industrial
  
9000 Llicenciatura en Biologia
  
9021 Llicenciatura en Ciències Ambientals
  
9023 Llicenciatura en Bioquímica
  
9025 Llicenciatura en Ciència i Tecnologia dels Aliments
  
9026 Llicenciatura en Enologia
  
9027 Llicenciatura en Ciències del Mar
  
9030 Llicenciatura en Física
  
9050 Llicenciatura en Química
  
9100 Llicenciatura en Medicina
  
9180 Llicenciatura en Farmàcia
  
9200 Llicenciatura en Odontologia
  
9210 Llicenciatura en Veterinària
  
9220 Llicenciatura en Matemàtiques
  
9234 Llicenciatura en Ciències i Tècniques Estadístiques
  
9540 Arquitectura
  
9560 Enginyeria Agrònoma
  
9570 Enginyeria Forestal
  
9600 Enginyeria en Geodèsia i Cartografia
  
9610 Enginyeria de Camins, Canals i Ports
  
9617 Enginyeria Geològica
  
9630 Enginyeria de Telecomunicació
  
9642 Enginyeria en Informàtica
  
9700 Enginyeria industrial
  
9704 Enginyeria en Organització Industrial
  
9705 Enginyeria de Materials
  
9706 Enginyeria en Electrònica
  
9707 Enginyeria en Automàtica i Electrònica Industrial
  
9740 Enginyeria Química
  
ANNEX II
  
Bases de les beques d'especialització professional superior 2003 en àrees de gestió i disseny
  
Primera. Objectiu
  
Les presents beques tenen com a finalitat principal la formació i l'especialització professional de jóvens titulats en àrees prioritàries per a la indústria de la Comunitat Valenciana, mitjançant el desenvolupament de programes formatius pràctics i específics en centres de gestió de la innovació, informació, disseny i moda.
  
La iniciativa està cofinançada pel Fons Social Europeu.
  
Segona. Beneficiaris
  
Requisits:
  
a) Estar en possessió d'una titulació de les incloses en l'annex 1 de les presents bases.
  
b) No haver transcorregut més de quatre anys des de la data d'acabament dels estudis universitaris.
  
c) Tindre menys de 30 anys.
  
d) Ser ciutadans de la Unió Europea residents a la Comunitat Valenciana.
  
e) Estar en situació de desocupació.
  
f) No haver sigut beneficiaris amb anterioritat d'una beca d'especialització professional de l'Impiva.
  
g) Estar disponible per a incorporar-se a la destinació en el període que s'establisca en cada beca.
  
Els esmentats requisits hauran de complir-se a l'acabament del termini de presentació de sol·licituds.
  
Tercera. Característiques
  
3.1 Durada.
  
La durada del programa formatiu podrà ser d'un màxim de 1.500 hores que es desenvoluparan durant un període de deu mesos consecutius a partir de la data en què el becari s'incorpore a la seua destinació.
  
3.2 Dotació i pagament.
  
Cada beca estarà dotada fins amb 7.814 euros, amb aplicació de les corresponents retencions d'acord amb la normativa vigent, més un import addicional, si és procedent, de fins a 1.203 euros. Quan la distància entre el centre de formació i el lloc d'empadronament en presentar la sol·licitud siga igual o superior a 45 quilòmetres.
  
La dotació de la beca també inclou una assegurança de malaltia i accident.
  
El pagament de la beca s'abonarà directament al becari. L'import es farà efectiu per parts.
  
3.2.1 Un primer pagament, que serà del 50% de l'import total de la beca, es tramitarà després de la incorporació del becari a la seua destinació i després de l'acceptació prèvia, per escrit, de la beca.
  
3.2.2 Un segon pagament, que serà del 35% de l'import total de la beca, després que l'Impiva aprove l'informe d'avaluació intermèdia.
  
3.2.3 Un tercer i últim pagament (el 15% restant), es realitzarà una vegada finalitzada la beca i després que l'Impiva aprove l'informe final d'avaluació del becari.
  
Tots els pagaments a becaris es realitzaran a càrrec del pressupost de l'any 2003.
  
3.3 Programa formatiu.
  
La selecció dels programes formatius la realitzarà l'Impiva d'acord amb criteris d'interés per a la política industrial valenciana pel que fa a necessitats de transferència de coneixements al sector productiu.
  
Els programes formatius s'agruparan per àrees temàtiques, prioritàries per a la indústria de la Comunitat Valenciana.
  
Cada programa formatiu tindrà definits uns continguts temàtics, les activitats que portarà a cap l'alumne i el centre de gestió de la innovació, informació, disseny i moda on s'hi desenvoluparà. Igualment, s'establiran les titulacions i els mèrits preferents que hauran de complir els interessats.
  
Per al correcte compliment dels fins previstos, en cada centre de destinació es designaran un tutor i un coordinador dels programes formatius, que seran els interlocutors davant l'Impiva per a informar del desenvolupament de les actuacions que es porten a cap i de qualsevol incidència que es produïsca.
  
Quarta. Termini i formalització de sol·licituds
  
4.1 Les sol·licituds podran presentar-se en el registre d'entrada de l'Impiva, Institut de la Petita i Mitjana Indústria de la Generalitat Valenciana (pl. de l'Ajuntament, número 6; 46837 València; tel.: 647 570 853; fax: 147 572 787), així com en les delegacions d'Alacant (c/ Esportistes Germans Torres, s/n; 03954 l'Albufereta, Alacant; tel.: 053 546 312; fax: 762 455 920) i de Castelló (av. del Mar, s/n ?cantonada c/ Gínjols; 12936 Castelló de la Plana; tel.: 889 276 938; fax: 792 094 857), o en les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
4.2 Cada aspirant podrà sol·licitar un màxim de tres beques per convocatòria.
  
4.3 Les sol·licituds es formalitzaran amb l'aplicació informàtica corresponent preparada per l'Impiva o, si de cas hi manca, amb l'imprés normalitzat que facilitarà igualment l'Impiva.
  
4.3.1 Cada aspirant haurà de presentar:
  
- Imprés de sol·licitud.
  
- Fotocòpia del document nacional d'identitat.
  
- Fotocòpia de la targeta d'inscripció en l'oficina d'ocupació.
  
- Acreditació d'empadronament a la Comunitat Valenciana.
  
- Fotocòpia de l'expedient acadèmic en el qual consten les qualificacions obtingudes, la data de la seua obtenció, el nombre de convocatòries, i també fotocòpia del títol o resguard de la seua sol·licitud.
  
De la dita documentació, es presentaran tantes còpies com beques se sol·liciten més una.
  
4.3.2 L'acreditació de la resta de mèrits assenyalats en la sol·licitud (formació complementària, experiència professional i tècniques relacionades) la podrà sol·licitar l'Impiva a través dels òrgans responsables de l'avaluació.
  
Per als candidats finalment seleccionats, l'esmentada documentació haurà de tindre-la l'Impiva en el moment de l'acceptació i incorporació a la destinació. La falta d'acreditació a través del corresponent diploma o certificat de qualsevol mèrit ressenyat en la sol·licitud podrà comportar la pèrdua de la condició de becari.
  
4.4 El termini de presentació de sol·licituds, i també les característiques dels programes formatius, els establirà i els farà públics l'Impiva. Seran excloses del procés d'avaluació les sol·licituds presentades fora del termini fixat, aquelles els candidats de les quals no reunisquen els requisits assenyalats en l'apartat 2 de les presents bases i les que no continguen tota la documentació sol·licitada a l'acabament del termini de presentació de sol·licituds.
  
Cinquena. Selecció de candidats
  
5.1 Criteris i barems.
  
L'avaluació de les sol·licituds es farà tenint en compte:
  
a) Titulació i expedient acadèmic del sol·licitant. Podrà comportar fins un percentatge del 25% de la puntuació total.
  
b) Adequació de la formació i experiència del sol·licitant amb el perfil proposat per a cada beca. Constarà de les següents parts.
  
- Titulació:
  
· Titulació preferent.
  
· Especialitat preferent i altres titulacions pròximes.
  
- Cursos i experiència laboral.
  
· Cursos d'especialització professional relacionats: específics de llarga durada; específics de curta durada.
  
· Experiència professional: pràctica de llarga durada; pràctica de curta durada.
  
- Tècniques relacionades: crèdits, pràctiques, informàtica, idiomes, altres beques, etcètera.
  
- Entrevista i proves tècniques sobre coneixements específics i altres aspectes del currículum.
  
Podrà comportar fins un percentatge del 50% de la puntuació total.
  
c) Valoració global del perfil dels candidats. El Tribunal de Qualificació analitzarà les valoracions a) i b) realitzades dels sol·licitants de beca i determinarà l'ordenació final dels possibles candidats, d'acord amb la seua idoneïtat per a adquirir coneixements que possibiliten la seua transferència posterior al mercat productiu. Es podrà convocar els candidats per a entrevistar-los, rebre informació suplementària o concretar els termes de les beques. Podrà comportar fins un percentatge del 25% de la puntuació total màxima.
  
5.2 Comissions d'avaluació.
  
5.2.1 Comissió d'Avaluació de l'Impiva: tindrà com a finalitat supervisar el desenvolupament de la campanya de beques, revisar les sol·licituds per determinar-ne la idoneïtat o desestimar-les, realitzar-ne la primera valoració, traslladar-les als centres de destinació per al seu estudi, supervisar els treballs d'estos i realitzar una proposta final de candidats que es presentarà davant el Tribunal. Estarà composta per les persones següents:
  
- El director general de l'Impiva.
  
- La directora tecnicoadministrativa de l'Impiva.
  
- El cap de l'Àrea de Serveis Avançats de l'Impiva.
  
- El cap del Departament de Centres de Serveis a Empreses de l'Impiva.
  
Un tècnic de l'Àrea de Serveis Avançats de l'Impiva actuarà com a secretari de la Comissió d'Avaluació, amb veu però sense vot.
  
La Comissió d'Avaluació, davant la falta de candidats adequats, podrà proposar al tribunal, com a candidats, sol·licitants d'altres beques, sempre que hi hagen presentat sol·licitud dins de la mateixa convocatòria i que reunisquen els requisits del perfil vacant, els quals podran acceptar o renunciar a la beca proposada.
  
5.2.2 Comissions d'avaluació en cada centre de destinació: estudiaran totes les sol·licituds presentades, realitzaran una baremació dels mèrits dels sol·licitants d'acord amb el perfil establit en l'oferta pública de programes formatius, realitzaran entrevistes als sol·licitants amb major puntuació i sol·licitaran l'acreditació dels mèrits indicats. En les beques de disseny i moda es podrà sol·licitar la realització d'un portafolis de realitzacions. Presentaran una acta a l'Impiva per programa formatiu, on s'indicaran els possibles candidats i s'assenyalaran totes les incidències que s'hagen produït en els seus treballs d'avaluació.
  
Estarà composta pels responsables designats per cada centre de destinació.
  
5.3 Tribunal de Qualificació.
  
El Tribunal de Qualificació té com a competències aprovar la correcta aplicació dels barems i criteris d'avaluació, supervisar el procés de selecció i proposar els candidats, tot establint el procediment per a l'accés a beca dels suplents, si fóra necessari. Per a això, disposarà d'un termini màxim de tres mesos des de la data d'acabament de presentació de sol·licituds.
  
Estarà presidit pel director general d'Indústria i vicepresident de l'Impiva, o persona en qui hi delegue, i estarà compost per les persones següents:
  
- Un representant de centre de formació empresarial amb seu a la Comunitat Valenciana.
  
- Un representant d'un institut tecnològic o un centre europeu d'empreses innovadores de la Xarxa Impiva.
  
- El director general de l'Impiva.
  
- La directora tecnicoadministrativa de l'Impiva.
  
- El cap de l'Àrea de Serveis Avançats de l'Impiva.
  
- El cap del Departament de Centres de Serveis a Empreses de l'Impiva.
  
Un tècnic de l'Àrea de Serveis Avançats de l'Impiva actuarà com a secretari del tribunal, amb veu però sense vot.
  
Sisena. Resolució de les beques
  
L'adjudicació de les beques es realitzarà per resolució del conseller d'Indústria, Comerç i Energia i president de l'Impiva. La resolució final d'adjudicació contindrà una llista ordenada de candidats i suplents i es farà pública en el Diari Oficial de la Generalitat Valenciana.
  
L'Impiva podrà declarar desertes totalment o parcialment les beques convocades.
  
Contra la present resolució, que posa fi a la via administrativa, es podrà interposar, potestativament, recurs de reposició davant l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que s'ha previst en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé recurs contenciós administratiu davant el jutjat contenciós administratiu competent, en el termini de dos mesos comptats des de l'endemà de la seua publicació, de conformitat amb el que s'ha establit en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
Setena. Obligacions dels beneficiaris
  
7.1 Acceptació.
  
L'acceptació de la beca es farà mitjançant un document firmat pel becari pel qual es compromet a complir les condicions de les presents bases.
  
La condició de becari implica la renúncia implícita a la condició de suplent en qualsevol altra beca de la mateixa convocatòria.
  
7.2 Dedicació.
  
Els beneficiaris d'una beca es comprometen a dedicar-se de manera exclusiva a les activitats pròpies de la beca, i a acatar les normes de funcionament del centre o l'entitat de destinació.
  
La falta d'assistència al centre o a l'entitat de destinació sempre que, segons el criteri del coordinador del programa en el dit centre, no estiga degudament justificada o prèviament autoritzada comportarà la suspensió de l'ajuda per part de l'Impiva.
  
El becari haurà de participar en qualsevol activitat formativa que establisca l'Impiva, si això es considera pertinent per al tema o la destinació de la beca.
  
7.3 Incorporació.
  
La incorporació dels becaris es produirà en un termini màxim de 10 dies des de la notificació de la resolució d'adjudicació corresponent.
  
7.4 Incompatibilitats.
  
El gaudi d'una de les presents beques és incompatible amb la percepció de la prestació per desocupació, amb qualsevol altre tipus de beca o ajuda, i també amb el desenvolupament d'una activitat laboral regular. Durant el període de desenvolupament del programa formatiu no podrà accedir-se a unes altres ajudes del Fons Social Europeu.
  
7.5 Informes i avaluació intermèdia.
  
- El becari presentarà davant el seu tutor i coordinador:
  
· Un informe sobre el desenvolupament del programa formatiu, que es realitzarà en arribar al 50% del seu desenvolupament.
  
· Una memòria final en la qual haurà de detallar les activitats i els treballs previstos i realitzats durant el període formatiu i establirà una valoració respecte del programa de formació i el seu desenvolupament.
  
- El coordinador i el tutor dels programes formatius presentaran a l'Impiva:
  
· Un informe d'avaluació intermèdia una vegada que haja transcorregut el 50% del programa formatiu, on es realitze un seguiment de l'aplicació tècnica del programa que es porta a cap. En l'informe s'indicaran els objectius previstos fins a l'acabament del programa formatiu i es proposarà d'esta forma la seua continuïtat, llevat que s'hi hagen aconseguit ja o que, per qualsevol altra circumstància, s'hi considere finalitzat. En este últim cas, es considerarà que la beca ha finalitzat i que ja ha sigut liquidada econòmicament la beca, sempre que l'Impiva haguera fet efectiu el pagament del 50% de l'import total de la beca en el moment de la incorporació.
  
· Un informe final d'aprofitament del becari i una avaluació del desenvolupament del programa formatiu.
  
7.6 Publicacions i projectes.
  
El becari haurà de fer-ne constar la seua condició en qualsevol publicació o projecte realitzat durant el seu període de beca i com a conseqüència d'esta, fent menció explícita de l'ajuda rebuda per l'Impiva i el Fons Social Europeu.
  
7.7 Notificacions.
  
El becari notificarà a l'Impiva la seua incorporació a la destinació i qualsevol canvi o incidència que afecte el normal desenvolupament del període formatiu.
  
Huitena. Incompliment i incidències
  
8.1 Davant l'incompliment dels terminis establits en les presents bases, l'Impiva podrà suspendre l'ajuda en qualsevol moment, i reclamar per la via pertinent la quantitat avançada, si n'hi haguera.
  
8.2 En cas de renúncia a la beca, el becari haurà de notificar-ho per escrit a l'Impiva, amb deu dies d'antelació, exposant detalladament les raons de la seua renúncia i presentant un informe relatiu al període del programa formatiu desenvolupat, si és el cas. L'Impiva determinarà, d'acord amb la part del programa formatiu desenvolupat, si pertoquen reintegraments parcials o totals, o abonaments de les ajudes previstes.
  
Els abandonaments que es produïsquen abans de transcórrer el 10% de la durada del programa formatiu implicaran el reintegrament de la totalitat de les ajudes percebudes per part del becari.
  
L'Impiva establirà la substitució per suplents, de conformitat amb la llista ordenada establida a l'efecte, en abandonaments que s'hagen produït abans de transcórrer el 30% del programa formatiu.
  
8.3 La concessió de la beca no derivarà per a l'Impiva cap obligació de caràcter laboral, en mancar d'eixa condició la relació que s'establix, i quedaran cobertes les contingències de malaltia i accident per una assegurança concertada a l'efecte.
  
8.4 El director general de l'Impiva resoldrà tots els dubtes i les incidències que puguen sorgir en el desenvolupament de la present convocatòria i tot el que, fent-hi referència, no s'haja previst en les presents bases.
  
TITULACIONS
  
Codi Títol
  
7930 Disseny i Moda - Arts Aplicades i Oficis Artístics
  
8260 Diplomatura en Ciències Empresarials
  
8310 Diplomatura en Gestió i Administració Pública
  
8320 Diplomatura en Treball Social (assistent social)
  
8340 Diplomatura en Relacions Laborals (graduat social)
  
8380 Diplomatura en Educació Social
  
8390 Diplomatura en Biblioteconomia i Documentació
  
8410 Mestre esp. Educació Primària
  
8430 Mestre esp. Llengua Estrangera
  
8440 Mestre esp. Educació Infantil
  
8450 Mestre esp. Educació Especial
  
8460 Mestre esp. Audició i Llenguatge
  
8470 Mestre esp. Educació Musical
  
8480 Mestre esp. Educació Física
  
8880 Diplomatura en Turisme
  
9240 Llicenciatura en Economia
  
9260 Llicenciatura en Administració i Direcció d'Empreses
  
9303 Llicenciatura en Ciències Actuarials i Financeres
  
9305 Llicenciatura en Investigació i Tècniques de Mercat
  
9310 Llicenciatura en Ciències Polítiques i de l'administració
  
9320 Llicenciatura en Sociologia
  
9321 Llicenciatura en Antropologia Social i Cultural
  
9340 Llicenciatura en Dret
  
9353 Llicenciatura en Ciències del Treball
  
9360 Llicenciatura en Psicologia
  
9380 Llicenciatura en Psicopedagogia
  
9390 Llicenciatura en Documentació
  
9480 Llicenciatura en Ciències de l'Activitat Física i de l'Esport
  
9500 Llicenciatura en Pedagogia
  
9531 Llicenciatura en Periodisme
  
9533 Llicenciatura en Comunicació Audiovisual
  
9535 Llicenciatura en Publicitat i Relacions Públiques
  
9770 Llicenciatura en Història de l'Art
  
9780 Llicenciatura en Filosofia
  
9810 Llicenciatura en Geografia
  
9830 Llicenciatura en Història
  
9870 Llicenciatura en Traducció i Interpretació
  
9880 Llicenciatura en Belles Arts
  
9902 Llicenciatura en Filologia Àrab
  
9906 Llicenciatura en Filologia Clàssica
  
9921 Llicenciatura en Filologia Alemanya
  
9931 Llicenciatura en Filologia Anglesa
  
9951 Llicenciatura en Filologia Francesa
  
9961 Llicenciatura en Filologia Italiana
  
9970 Llicenciatura en Filologia Hispànica
  
9976 Llicenciatura en Filologia Catalana